ભાવનગરમાં મેઘારાજાની ધમાકેદાર બેટિંગને લઈને ભાવનગરની તમામ નદીમાં નવાનીરની આવક થઈ છે.અને તેથી સાવરકુંડલા તરફ વહેતી દાવલ નદીમા ઘોડાપુર આવ્યા છે. નદીમાં ઘોડાપુરની સ્થિતિને લઈને ઘોબા ગામને જોડતા નાળા પરથી પાણી વહેતા જોવા મળ્યા હતા. ગઈકાલે જેસરમાં 95 ઈંચ વરસાદ વરસ્યો હતો..જોકે રાતે ભાવનગરમાં સામાન્ય વરસાદ જોવા મળ્યો હતો. મહુવાના રોજકી અને બગડ ડેમ ઓવરફ્લો તયા છે. ભાવનગર ના વરલ ગામે આવેલી સ્થાનિક નદીમાં પુરના કારણે સિહોર-તળાજા રોડ બંધ થયો..તો ભાવનગરની જીવાદોરી સમાન શેત્રુંજી ડેમમાં નવા નીરની આવક થઈ છે. શેત્રુંજી ડેમની સપાટી 22.7 ફૂટ થઈ છે. ભાવનગરના મેથળા ગામે ખેડૂતો દ્વારા બાંધવામાં આવેલો બંધારો ઓવરફ્લો થયો છે. બગડ નદીમાં આવેલા પુર બાદ બંધારામાં નવા નીરની આવક થઈ છે. ખેડૂતોએ વરસાદનું મીઠુ પાણી દરિયામાં જતુ રોકવા માટે બંધારો બનાવ્યો હતો. આ તરફ મહુવા નિકોલ બંધારામાં કુંડળ પાસે ત્રીસ ફૂટનુ ભંગાણ પડ્યુ છે. જેના કારણે સો જણાનું સ્થળાંતર કરવુ પડયુ છે. ભાવનગરના જેસરમાં ધોધમાર વરસાદ બાદ બચાવ કાર્ય શરૂ કરવામાં આવ્યુ છે. આજે વરસાદે વિરામ લીધા બાદ પાણી ઓસરતા ગામના લોકો દ્વારા દોરડા બાંધી રેસ્ક્યુ કરવામાં આવ્યું છે. ગામના લોકો દ્વારા મહિલા અને બાળકોને સુરક્ષિત સ્થળોએ ખસેડવામાં આવ્યા છે.